Publication: Magyar Közlöny
Issue: MK-2011-79 (Year: 2011, Number: 79)
Era: contemporary
Section: szóló 2005. évi CLXXXIV. törvény módosítása
Paragraph Index: 387

(1) A Kbvt. 19. §-a a következõ (1a)–(1b) bekezdéssel egészül ki: „(1a) Amennyiben a víziközlekedési baleset vagy víziközlekedési esemény az Európai Gazdasági Térség két vagy több államát érinti, az érintett tagállamok kijelölt vizsgálóbizottságai megállapodnak, hogy melyikük végzi el a szakmai vizsgálatot, vagy azt közösen végzik el, és haladéktalanul megállapodnak abban, hogy melyikük legyen a vizsgálatot vezetõ tagállam. (1b) Ugyanazon tengeri víziközlekedési baleset vagy tengeri víziközlekedési esemény párhuzamos vizsgálatára csak kivételes esetekben kerülhet sor. Tengeri víziközlekedési baleset vagy tengeri víziközlekedési esemény párhuzamos vizsgálata esetén a közlekedésbiztonságiszerv a miniszter útján értesíti az Európai Bizottságot a párhuzamos vizsgálat indokairól. Párhuzamos vizsgálat során az abban részt vevõ más tagállam vizsgálóbizottságával együtt kell mûködni, és a vizsgálat során gondoskodni kell a kölcsönös tájékoztatásról.”

Source: https://magyarkozlony.hu/hivatalos-lapok/7603b1cabafa1b3e6f18a750e8c2f1d2851ed819/dokumentumok/9492552faf844c0c0140a91a27817f2dd66da64c/letoltes